Pamatmierkis – aptvert piec īspiejis leluoku Latgolys i tyvuokuos apleicīnis nūvodu (Varakļuonu, Madūnys, Jākabpiļs) vyspuorzigleitojušuos i specialuos školys (ari Muzykys i muokslys, profesionaluos), stuostūt par 1917. goda kongresa lūmu Latvejis tapšonā i Rēzeknis pasuokumim 5.–7. majā, kai ari popularizejūt i duovynojūt jaunuokūs izdavumus i, prūtasm, īpazeistynojūt ar sevi, sovu davumu Latgolys kultūrvidē.
Kai tys varātu nūtikt? Latgolā i tyvejā apleicīnī ir ap 200 školu. Byutu labi, ja tys, kas plānoj īsasaisteit, plānuotu 2–3 školys, byutu jauki, ka tuos byutu ari juo absolvātuos školys (prūtams, ka daudzi ir vuicejušīs, pīvadumam, Kuorsovys ci Rēzeknis 5. vydsškolā, tod gon: 1) prīškrūka absolventam, 2) i juoizavielej cyta škola, ka tī teišom jau vairuoki prīškā. Dalykumā anketa, kur juonūruoda napīcīšamī dati.
Taitod – IZAVIELEJ školys, kuruos vari byut 2. majā!
Kotrā školā byutu juosasateik ar divom auditorejom (mozuokā ci interešu izgleiteibys školā varātu byut vīna tikšanuos): ar suokumškolys (1.–4. klase) i puorejim (5.–12.klase). A vydsškolā, ja var saplānuot, pat treis tikšanuos.
Dalykumā ir školu saroksts, nu kura izavēlēt. Jem vārā, ka Dagdys, Kuorsovys, Kaunotys, Maltys, Rekovys i Preiļu piļsātys vydsškolys jau aizjimtys, Škaunis i Upeitis pamatškolys.
Ka gribi pīsadaleit, roksti ilga13@inbox.lv, tod sajimsi prezentacejis gaitys aprokstu i cytu organizatorisku lītu skaidruojumu.
ltg_Latn ltg_Latn ltg_Latn ltg_Latn ltg_Latn ltg_Latn